ها الحمد لله رب العالمين والصلاة والسلام على اشرف المرسلين سيدنا محمد وعلى اله وصحبه ومن تبعهم باحسان الى يوم الدين اما بعد. احبابي الكرام تكلمت معكم في الدرس الماضي عن اول طريق لعلاج القلوب من امراضها وازماتها. وقلت لكم ان الطريق الاول
وده اهم طريق بالنسبة لنا كلنا. اذا اردنا بالفعل ان نصلح هذه القلوب. فالطريق الاول عندنا هو معرفة الله عز ان يعرف الانسان منا ربه تبارك وتعالى. وقلت لكم ان معرفة ربنا سبحانه وتعالى كما ذكر الامام الحكيم الترمذي
رحمة الله عليه ان المعرفة نوعين. في معرفة الله سبحانه وتعالى بالتوحيد وفي معرفة اخرى اسمها معرفة الله عز وجل بالمحبة باسمائه بصفاته. فرق كبير بين الاتنين وده اللي احنا هنحاول بقدر المستطاع النهاردة ان احنا نعيش معه. وناخد ازاي بقى نبدأ نتعرف على ربنا بطريقة صحيحة سليمة
ايه الخطوات العملية اللي انا اعملها بحيس اتعرف على الله سبحانه وتعالى. حابب من البداية اقول كلام الامام الحكيم الترمذي اللي احنا بالدرس اللي فات ويبدأ هو يكون هو المنطلق بتاعنا في درس النهاردة. قال رحمه الله قلوب العامة في معرفة ربهم
تبارك وتعالى يزعمون انهم يعرفون ربه. وتلك معرفة التوحيد يوحدونه ولا يشركون به شيئا. وهم مع ذلك في عمى من وراء ذلك. ولذلك قدر الشيطان ان يهزمهم ان يهزهم هزة عن الاستقامة في احوال
في نفوس ولهو عن الواحد الذي وحدوه ربا نحاول نبسط الكلام علشان الناس اللي تحس دايما ان الكلب بتقيل عليها شوية. الحكيم الترمزي بيقول ان احنا في معرفتنا لربنا سبحانه وتعالى
من الناس الصنف الاول الذي يدعي انه يعرف الله سبحانه وتعالى هذه المعرفة ملخصها انه يؤمن ان في اله. ان في ربنا سبحانه وتعالى زي ايمان انسان كده رأى في يوم من الايام عربية مسلا اخر موديل. فلو سألته العربية دي ايه؟ يقول لك العربية دي مسلا بي ام دبليو
ايوة امكانياتها ايه بقى وايه الحاجات اللي مخلياها كده من اعلى العربيات في العالم هو لا يعرف واخد بالك ولله المثل الاعلى. فيه ناس الان اذا عرفت ربها عز وجل انما تعرفه معرفة التوحيد. هو الله
سبحانه وتعالى اه هو الخالق الرازق المدبر للامر؟ هي دي المعرفة بس. ولكن النوع التاني من المعرفة معرفة الاداء ومعرفة الاسماء والصفات هذه المعرفة اذا نزلت في قلب العبد امتلأ قلبه فرحا ونفسه غنى
ونفسه غنى. هي دي المعرفة اللي احنا عايزينها. ان احنا نعرف ربنا سبحانه وتعالى باسمائه وصفاته فريق كبير بين المعرفتين. الحرامي وهو بيسرق وهو خارج بيقول توكلت على الله. صح
ولكن هل هذه المعرفة اللي احنا نقول عليها ان هي مصلحة للقلب؟ الرقاصة وهي خارجة راحة الكباريه بتقول عم على الشقة بالله بس هل هذه هي المعرفة اللي هي تثمر حياة للقلب هي دي المعرفة اللي بتجيب له القلب الطمأنينة والسكينة ابدا
ابدا دي معرفة التوحيد. بصوا يشترك فيها الانسان مع البهائم. البهائم ايضا تعرف ربها سبحانه وتعالى بل وتتفوق في كثير من الاوقات على كثير من بني ادم. مش هي دي المعرفة يعني اللي احنا نقول عليها اللي هي دي هتغير في القلب. وان كان طبعا لا يصح الايمان الا
نبهت بالاعتراف بالله عز وجل ولكن احنا بندور على معرفة اخرى المعرفة اللي تلم على القلب شتاته المعرفة اللي تنور للقلب ظلمته. المعرفة اللي تخلي القلب يرجع تاني هادي كما قال الله سبحانه وتعالى ومن يؤمن بالله
يهدي قلبك القراءة بتاعة عكرمة ومن يؤمن بالله يهدأ قلبك احنا عايزين المعرفة دي احنا عايزين المعرفة دي معرفة الحب معرفة الاجلال لله عز وجل المعرفة اللي مبناها على الخشية
المعرفة اللي مبناها فعلا على معرفة الانسان منا باسماء الله وصفات الله المعرفة اللي توجه القلب فيها لله لا لاحد من البشر. هي دي المعرفة اللي احنا محتاجينها محتاجين المعرفة اللي تملأ قلوبنا ثقة في الله
محتاجين المعرفة اللي لو سنها اتأخر لحد ما وصلت لخمسة وتلاتين وستة وتلاتين. ولسه ما تزوجتش قلبها مليان يقين. ان الله يختار لها الا الخير احنا محتاجين المعرفة اللي تخلي الانسان في عز ازمات وفي عز شدته قلبه مليان يقين ان الله قادر
المعرفة دي للاسف لما ولادنا وشبابنا النهاردة فقدوها سمعنا عن اللي رمى نفسه من فوق برج الكهربا واللي رمى تحت عجلات القطر واللي رمى نفسه في النيل الناس دي فقدت المعرفة دي اصلا
الناس دي فقدت المعرفة ولما فقدوا هذه المعرفة يأسوا من الرحمة في الدنيا فذهبوا الى هذا الطريق احنا محتاجين المعرفة اللي تخلي قلب الانسان منا يزداد هدوءا. والسكينة وطمأنينة. احنا محتاجين معرفة كده يعني زي معرفة
سيدنا يوسف عليه الصلاة والسلام يعني لك ان تتخيل الان علشان اميز لك بين نوعين من انواع المعرفة. المتعلقة بالله سبحانه وتعالى. المعرفة الاولى شاب متدين بنت متدينة واتطلقت هي متدينة وعلى خير. اول ما اصابها البلاء انتكست. ليه؟ هو فين ربنا من اللي اتعمل في؟ ده نموذج
نموزج تاني لانسان مر بمحنة وفتنة عاصفة. ان امرأة العزيز بتقول له هيت لك ويقول لها معاذ الله وبعد الموقف ده اللي المفترض كلنا نبقى عارفين كده. المفترض بعد الموقف ده سيدنا يوسف يترفع ولا يتسجن
اتسجن ما اترفعش ادي الهزة اللي دايما بتصيب القلب اللي عمال تقع كتير او كبير وبعدها امتحنت ابتليت من لم يعرف ربه تبارك وتعالى في مثل هذه المواقف بدقيقة لك
سيدنا يوسف عليه الصلاة والسلام انا اتعجب ان من بعد ما دخل السجن لم يتوقف لسانه ابدا عن التذكير بالله وعن تعريف الناس من هو الله. يا صاحبي السجن اارباب متفرقون خير ام؟ الله! يعني يعني هي دي المعرفة
ان لو ابتليت فانا لي رب عليم حكيم هذا الرب العليم الحكيم يدبر لي الخير وانا لا اعلم هي دي المعرفة اللي تخلي قلب سيدنا يوسف عليه الصلاة والسلام مليان يقين انه ولو بعد حين الله عز وجل ناصره
الله عز وجل مظهر براءته. هو موقن بدي. احنا عايزين المعرفة اللي تملأ قلوبنا ان مهما كان البلاء ومهما كانت احنا على يقين دائما ان الله لا يختار لنا الا ما فيه الخير. سيدنا ايوب عليه الصلاة والسلام رغم ما نزل به بالبلاء ومحنة وشدة دامت
تسعتاشر سنة سبعتاشر سنة مرض وتعب وعناء يمر بها سيدنا ايوب عليه الصلاة والسلام كتير من الناس لعدم معرفته بالله. طواف وقت البلاء ووقت المحنة بيبعد سيدنا ايوب مع مع ازدياد للمرض سبعتاشر سنة ما وجدنا الا ان الله عز وجل قال له قال عنه سبحانه وتعالى
انا وجدناه صابرا ها نعم العبد بس انه ايه؟ اواب ده في وقت المحنة لانه عارف ربنا سبحانه وتعالى فزع قلبه او فزع قلبه لخالقه. فزع قلبه لربه كن على يقين ان الله قادر لم ييأس من رحمة الله. هي دي المعرفة اللي احنا محتاجينها. لم يقنط من رحمة الله. بل
قلبه ووجهه وجسده على باب ربه وقال اني مسني الضر وانت احنا بعض الناس لما المرض بيشد شوية تقول هو فين سيدنا ايوب عليه الصلاة والسلام مع ما فيه من بلاء لازدياد المعرفة بالله يقول وانت ارحم الراحمين
رغم اللي انا فيه انت ارحم الراحمين فاستجبنا له كل حاجة انتهت احنا محتاجين المعرفة اللي بها فعلا القلب يكون على يقين ان الله قادر. انه يغير لك حالك انه يغير لك حالك. حتى ولو انقطعت اسباب الدنيا. الاسباب كلها انقطعت. احنا محتاجين المعرفة بتاعة ربنا سبحانه وتعالى. اللي تخلي الانسان بالفعل
في وسط ما الاسباب كلها منقطعة. في وسط ان هو بيمد ايده لكل اللي حواليه ويلاقي ان كل الايدي اللي حواليه ايدي الشلال. ما فيش يد بتمتد. احنا محتاجين المعرفة اللي تقول لنا ان ازا كانت الاسباب كلها منقطعة فاللي بيجري
الاسباب واللي بيسبب الاسباب موجود وبجوارك. سبحانه وتعالى. عايزين المعرفة بتاعة سيدنا زكريا وهن العظم منه اشتعل الرأس شيبا. شف سبحان الله بيقول ولم اكن بدعائك ربي. انت مش هتخيب رجائي ابدا. اي
كانت في قلب سيدنا زكريا في الوقت ده. ان امرأته هي شابة عاقر. وهو الان كبير في السن. هو بيقول ودي من بلاغة القرآن اني وهن العظم مني اذا كان العظم اكتر شيء صلب وقوي في البدن اصبح ضعيف. فباقي البدن عامل ازاي
هذه من بلاغة اللفظة في القرآن. انا خلاص ولكن المعرفة بتاعة الله سبحانه وتعالى انه سبحانه وتعالى قادر ان يغير لك حالك. ان لو كانت الامور كلها مضيقة عليك ان يكون عندك معرفة ان الله قادر على ان يخرجك مما انت فيه
وسبحان الله فاستجبنا له. ووهبنا له يحيى واصلحنا له زوجه. واصلحنا له زوجه. اعطاه الولد قبل ان بالاسباب علشان كلنا نتعلم ان قلوبنا ما بتبقاش متعلقة بالاسباب. المفترض الترتيب المنطقي فاستجبنا له ها؟ اصلحنا له
وهبنا له يحيى. ده الترتيب المنطقي عندنا كلنا. ولكن لفظ القرآن خلاف كده. لفظ القرآن استجبنا له ان له يحيى اصلحنا له زوجه. ويكأن الله عز وجل بيبعت رسالة او يرسل رسالة لكل الخلق انه قادر
على ان يغير من غير سبب انه قادر انه يغير من حالك من غير سبب. قبل ما يصلح الله عز وجل رحم هذه المرأة لاستقبال الجنين الجديد الله عز وجل كان قد وهب هذا الولد لزكريا عليه الصلاة والسلام. هي دي المعرفة اللي احنا محتاجينها. معرفة اليقين في الله المعرفة
اللي تخلي قلوبنا كده يا اخواننا تطمن في وقت المحنة. احنا مش لوحدنا انا مش لوحدي انا معي رب اله عظيم. بيده ملكوت السماوات والارض المعرفة اللي تخليك كده والله يا اخوانا انك لما تركب الطيارة والطيارة تبدأ بس ايه تميل كده بتاخد دوران. ومرة واحدة عينك
على الشباك انت مش شايف الا ملكوت السماوات وتحس وقتها ان انت حاجة ولا حاجة اصلا شيء صغير خالص كده. وسط هذا الكون العظيم فلما تؤمن ان هذا الكون العظيم هذا الكون العظيم. يعني اللي انت شايفه يعني السماوات اللي احنا شايفينها دي كلها
يعني في حلقة في فلاة من السماء الدنيا من السماء الثانية السماء الثانية سماء الدنيا دي اللي فيها ستميت مليار مجرة سماء الدنيا فيها ستميت مليار مجرة. يعني ستميت مليون مليون مجرة. ستميت الف مليون مجرة
متخيلين المجرة الواحدة فيها تسعميت مليون نجم تخيل ان كل الملكوت ده كله ده ده الكون المنظور. فيه كون تاني غير منظور ما احنا لسه مش شايفينه. احنا لسه مش شايفينه. النهاردة علماء
بيقولوا احنا ما عدناش هنتكلم خلاص بالمجرات. المجرات ده بقى شيء صغير جدا في الكون. مع التلسكوبات العظيمة اللي احنا عاملينها دي. المجرة دي بقت شيء بسيط جدا يعني ولا
عادي اصلا امال انت بتعملوا ايه يا جماعة؟ قالوا كل مية مليون مجرة نسميهم عنقود. فبقى عندنا حاجة اسمها قياس المجرات فيكون اسمها العناقيد. لان المجرات دي بقت شيء ولا شيء اصلا
كل ده في السما الدنيا. في الجزء اللي انت شايفه لسة فيه جزء احنا مش شايفينه وكل ده في السما التانية كحلقة القيت في صحراء في فلاة. والتانية في التالتة كحلقة القيت في في فلاة. لحد ما نوصل للسبعة السماوات السبع
السبع كلهاب في الكرسي اللي هو موضع قدم الرب حلقة في فلاة. والكرسي في العرش حلقة من يؤمن ان له رب بهذه القدرة وهذه العظمة ان له في يوم من الايام ان قلبه يضطرب
ان له في يوم من الايام انه في يوم من الايام يقول اصل يعني انا ما ليش حد ينصرني لأ. لا يا اخوانا احنا محتاجين للمعرفة اللي تخلينا سبحان الله في عز ازماتنا ومحنا لا نجد لنا مفزعا الا لربنا تبارك وتعالى. هي دي المعرفة اللي احنا محتاجينها. محتاجين النهاردة
نأكد عليه عايزين المعرفة كده بتاعة قلب النبي صلى الله عليه وسلم سبحان الله يعني يوم غزوة الخندق حفر النبي صلى الله عليه وسلم هو الصحابة الخندق خلاص خدنا بكل الاسباب
خلاص بقى احنا كده يعني في امان. يقول لهم لأ. ييجوا للنبي يقولوا له يا رسول الله ماذا نصنع الان قال لهم خدوا بالكم يعني الاسباب دي ممكن في لحظة يطلعوا من فوق الجبل يعدوا خلاص دخلوا عليكم جوة المدينة
ولكن الاصل في الوقت ده قولوا اللهم استر عوراتنا وامن روحاتنا ارجعوا لربكم هو اللي بايده كل شيء ونتعلم سبحان الله من غزوة الخندق انك ممكن في يوم من الايام تاخد بكل اسباب الارض انك تنجح
وفي النهاية ما تنجحش المشركين بالفعل بقيادة عكرمة بن ابي جهل عملوا سغرة في الجبل لان كانت المدينة محاطة بالجبال من كل مكان. يعني تخيل المكتب اللي قدامي ده المدينة
من التلات جهات دول جبال. الجهة دي بس اللي ما فيهاش جبال. فالنبي حفر الخندق من هنا لهنا المشركين قاموا طالعين من على الجبل وبدأوا يخشوا على المؤمنين فربنا يعلمنا
انك في معرفتك في معرفتك بالله مع اخذك بالاسباب كن على يقين ان الاصل عند الله عز وجل قال لهم روحوا لربنا افزعوا اليه. استغيثوا بي. قولوا اللهم استر عوراتنا وامن روعاتنا
ولما ربنا ينصرهم ما نصرهمش بخندق اللي حفروه ربنا ما نصرهمش بهذا الخندق انما لما نصرهم الله سبحانه وتعالى نصرهم بجند من جند شوية ريح قلبت قدور المشركين فائت قدر المشركين واقتلعت خيامهم
وقذف الله فيها في قلوبهم الرعب بهذه الريح. الموضوع انتهى احنا محتاجين معرفة فعلا كده تطمن قلوبنا الا بذكر الله تطمئن القلوب. قال اهل التفسير الذكر ها هنا المعرفة انك تعرف حبك
المعرفة دي هي اللي من خلالها قلبك بيطمن كنت في زيارة لاختي بقيمة كم يوم بتحكي لي موقف مع ابنها يا ريت كلنا نفهم الموقف ده تلات اولاد شباب ستاشر سبعتاشر سنة
مسكين ابنها تانية اعدادي وعمالين يترخموا عليه عمالين يضربوه وعمالين يشدوا فيه ويبهدلوه وهو للاسف مستكين جدا ما هو خايف هيشتم هيتكلم هيضربه ووتر فالولد قاعد كده مش عارف يعمل ايه
من بعيد شاف ابوه يعني من بعيد شاف ابوه جاي. اول ما شاف ابوه عمل ايه اطمأن القلب ان في ناصر اطمئن القلب ان معه حد كبير ممكن يقف معه. اول ما اطمئن القلب قام مزعق وبيضرب ده وبيخبط
لو بيزق ده وبيشد في ده واطمئن ان فيه حد والاولاد اول ما شافوا الاب هي بتحكي لي الموقف ده وعمالة تضحك وتهزر وانا دماغي في امر تاني خالص والله يا اخوانا انا دماغي راحت في حتة تانية خالص
هذا هو اطمئنان القلب لفعل البشر باطمئنان القلب لما يكون حد معي كبير وكيف يكون حال القلب اذا علم ان الذي بيده ملكوت السماوات والارض هو سيده وربه ومولاه وناصره
هو ده المعنى ده اللي يخلي المسلمين في عز المحنة. يوم الحديبية عمر طالع يقول للنبي احنا ليه نعطي الدنية من ديننا ويقابل الصديق ويقول له شفت النبي عمل ايه
وقال انه رسول الله شوفوا اللي جاية دي قال وان الله ناصره وان الله ناصره ربنا مش هيضيع النبي ابدا تلاقي في عز مكان الصديق مضطرب القلب تلاقي الصديق عنده ايه ؟ عنده قرار نفسي وسكينة نفسية غير طبيعية
يوم فتنة المرتدين علشان ابين لك بس يعني ايه انك تعرف ربك عز وجل يوم فتنة المرتدين يأتي عمر وانا هختار موقف عمر بالذات لان معروف عندنا ان عمر صاحب القلب القوي الجريء الذي لا يهاب حتى ان الصحابة قالوا ما زلنا اعزة منذ اسلم عمر
يوم ما عمر اصلا بقينا اعزة الوحيد اللي هاجر في العلن عمر الوحيد وهو اول من صلى عند البيت قدام البشر كلهم. عمر وبعدها الصحابة خلاص ما كنا نجرو ان نصلي عند الكعبة الا
بعدما اسلم عمر تخيل عمر ده امام محنة عظيمة شديدة كبيرة اوي. المت بالمسلمين طبعا بعد موت النبي اللي هو كان كبيرة جدا على قلوب الصحابة شوف بقى الانسان الذي فعلا تعرف على ربه
عمر رضي الله عنه للصديق بيقول له خلاص اخوانا لو دين مدينة من شمال المدينة الروم باعتين جيوش ومن شرق المدينة من جهة العراق فارس بعتاديوش ومن جنوب المدينة العرب اللي ارتدوا طالعين بجيوش. فخلاص
كده الموضوع انتهى بقى خلاص زي ما تكون واقع كده في مشكلة عارفين المسل بتاعنا آآ العجل لما بيقع او الدبيحة لو بتقع بتكتر ايه المسلمين في الوقت ده كان بينطبق عليهم هذا الامر. النبي مات وكل صدمة رهيبة جدا ومرة واحدة كل
الدول اللي كانت حواليهم او الممالك اللي حواليهم اتجرأت خلاص. نروح احنا بقى دلوقتي فراح عمر للصديق وقال له يا يا ابا بكر ادخل بيتك واغلق عليك باب دارك واعبد ربك حتى يأتيك اليقين فلا طاقة لنا اليوم بالنفس
النهاردة خلاص صفحة الاسلام بتتقفل الروم باعتة جيوش وفارس باعتة جيوش والعرب باعتين جيوش. خلاص. خش بيتك بقى واقفل عليك باب الدار لحد ما نشوف ربنا سبحانه وتعالى مقدر لنا
الوقت ده يقوم من الصديق زي الاسد زي الاسد يقول والله لاخرجن اليهم وحدي هخرج لكل دول لوحدي. والله لو رأيت الكلاب تأخذ بارجل امهات المؤمنين. والله لاخرجن لهم احد
حتى يقضي الله ما شاء. ده كلام الصديق مع عمر. لا انا مش هستسلم. انا مش هخش ولا اقفل علي باب الدار. انا هخرج الصحابة يشوفوا القوة دي يتجمعوا حوالين الصديق طب قل لنا نعمل ايه. فارسل الصديق رضي الله عنه حداشر جيش
حداشر راية للعرب. واربع جيوش لبلاد الروم وجيش لبلاد فارس. خد بالك المدينة كلها في الواد ده كانوا كم واحد عشر تلاف عشرين الف. طب قسمهم كده على خمستاشر جيش؟ يعني كل راية تحتها الف واحد
بيعملوا ايه وسط الجيوش الجرارة اللي جاية لهم من كل مكان وسبحان الله ما هي الا ايام حتى ادب الصديق كل هؤلاء. واخمد نار فتنتهم طب وبعد كده يقول ابن مسعود فوالله لقد رأيت رجلا يقبل رجلا في هذا اليوم
قالوا من يا ابن مسعود؟ قال رأيت عمر يقبل رأس ابي بكر ويقول والله لولاك لضاع الاسلام اللي انا عايز اوصل له ايه قوة القلب اللي كانت موجودة عند الصديق في المحنة دي ؟ في هذا الوقت
ايه اللي كان موجود في قلبه والله يا اخوانا صديق جاوب لنا على السؤال ده. ريحنا خالص ان احنا نفضل ندور هو قوة القلب اللي كانت عنده دي كانت جاية منين
الثبات ده كان جاي منين فلما سألوه فقالوا له يا ابا بكر يعني يا اخوانا المقام اللي قامه الصديق كما يقول ابو بكر بن عياش والله لقد قام الصديق يومها مقام
قوم لا يقومه الا نبي. اللي عمله ده ما يقومهوش به ما يقومش به الا نبي ولا تزال كلمة المؤرخين لقد نصر الله الاسلام برجلين بابي بكر في حروب الردة وباحمد في الفتنة
ربنا نصر الاسلام بدول. قوة القلب دي جاية منين؟ يعني القوة والثبات دي جت منين؟ القوة والثبات ده جه منين صوته تجاوب لما اسألوه يا ابا بكر يعني من اين اتيت بكل هذا الثبات في هذا اليوم
قال والله من يوم الهجرة قالوا له وكيف هذا قال كنت مع رسول الله في الغار واقدام المشركين فوق رؤوسنا فقلت يا رسول الله لو نظر احدهم تحت قدمه لرآنا
فقال رسول الله يا ابا بكر ما ظنك باثنين ها؟ الله ثالثهما فوالله ما دخل في قلبي وحشة منذ النبي يقول ما ظنك باثنين الله ثالثهما ما فيش وحشة تخش جوة القلب. خلاص هو عرف ربنا
عرف الله والمعرفة هنا يا اخواننا كما سيتبين لنا الان كانت معرفة عملية ما كنتش ما كنتش معرفة نظرية وفارق كبير جدا وده اللي احنا هنتكلم عنه ان شاء الله في درس النهاردة اذا ربنا بارك لنا في الوقت
في فرق كبير كبير بين معرفة الله العملية ومعرفة الله النظرية معرفتي اللي هي النظرية دي ان انت تقرأ انك تسمع كتير عن اسماء الله. احنا هنتعلم النهاردة ازاي تعرف ربنا عملي
الله عز وجل لما اراد ان يملأ قلب موسى عليه الصلاة والسلام بمعرفته عمليا خلاه يمر بمراحل خليه يمر بمراحل لحد ما وصل ان المعرفة استقرت في قلبه. المعرفة لما استقرت في القلب خلاص ما فيش سبيل للنجاة. البحر قدامه
بكل اريحية يقول لهم يا جماعة يا ربي سيهدينا الموضوع منتهي بحيي ربنا سبحانه وتعالى المعرفة العملية هي تأمل الانسان منا في مواقف في هذه المواقف التي ذكرت لكم الان
كيف ان الله سبحانه وتعالى كان معه في كثير من المواقف غابت عنا المواقف العملية لان احنا للاسف اصبحنا بننسب النجاحات او التوفيق لاجتهادنا ونجاحنا وتوفيقنا لم ننسبه الى الله سبحانه وتعالى
انك في يوم عندك امتحان الصبح وفي درس في درس لك الفجر مع شبابك قلوبهم متعلقة بك بعد الفجر اقعد اذاكر عشان عندي امتحان الصبح ومادة صعبة او احدد درس واجتهد في المراجعة بعد الدرس
انك تختار اللي يرضي ربنا اديت الدرس بتاعك وبعد ما اديت الدرس المادة اللي انت زاكرتها رجعتها كويس جدا بس هي مادة صعبة وبتتفلت من الذهن انك وانت طالع جري على الكلية بتاعتك
وامتحانك كان في الدور الرابع الدور الاول تفتح الكتاب كده اهو عينك تقع على حاجة. في الدور التاني تفتح الكتاب كده اهو عينك تقع على حاجة انك تطلع تلاقي دول سؤالين من تلاتة
عايزة تعرف قد ايه ربنا سبحانه وتعالى بيده التوفيق سبحانه وتعالى احنا بنطلع نقول بص المادة اصلا مش محتاجة ده انا عملت كده اهو انا انا انا عملت كده اهو كل حاجة اتحلت
نسيت تقول لولا توفيق الله عز وجل اللي يعرف كده في واحد بقى يقول لك اصل انا عملت كده في واحد تاني يقول لك والله هذا فضل الله بفضل ربنا علي
الله عز وجل اني يعني اديت الدرس ورضيت ربنا سبحانه وتعالى فربنا سبحانه وتعالى رضاني انا عملت اللي يرضي ربنا؟ ربنا رضاني فريق كبير بين الاتنين اخ حبيبنا كنا بنتكلم عن بر الوالدين
يقول لي خرجت وانا اما عيش في جيبي فلوس وانت عمال تقول ادي وربنا هيبعت لك وربنا هيعطيك يقول لي والله يا شيخ كلمت والدتي العشرة جنيه اللي كانت في جيبي جبت لها رصيد
وبعت لها العشرة جنيه لحد عندها فرحت اوي ان انا بعت لها عشرة جنيه ناس على قدهم يقول لي والله يا شيخ هو شغال في الدهانات والكلام ده كله يقول لي والله يا شيخ جا لي حد البيت ليلتها. مش بعدها بليل ليلتها. يقول لي انا عندي برج كده وعايزينك تقوم بتشطيب البرج كله
قلت له والله ده انا عندي عندي يعني عندي شغل تاني ومش هقدر اسيب الشغل التاني ده. قال له خلاص تعرف حد ولك حلاوتك قال له اه كلم حد شال البرج يقول يوميها جالي عشر تلاف جنيه
عشرة جنيه راحت لكم هو ساعتها المؤمن له ميزان تاني انا عملت حاجة بسيطة والله سبحانه وتعالى قال في الحديث يا ابن ادم انت احنا محتاجين المعرفة دي محتاجين المعرفة دي
محتاجين المعرفة ان كل اسباب الارض بتقول ان البنت دي مريضة ومرضها شديد والموضوع منتهي خلاص وهي يكون عندها اليقين ان الله سبحانه وتعالى قادر على ان يغير هذا الامر
ان يشفيها سبحانه وتعالى. وتشفي البت من غير حتى عمليات من غير اي شيء محتاجين المعرفة دي اللي تدوا قلوبنا ان شاء الله سكينة وهدوء محتاجين السكينة دي. محتاجين المعرفة دي
كيف نصل اولا الى هذه المعرفة بصوا يا اخوانا كل شيء ثمرته عظيمة في حياتنا كل شيء ثمرته عظيمة في حياتنا للوصول اليه بيبقى محتاج منا شوية جهد حد يختلف معي في القاعدة دي من البداية كده
كل شيء عظيم في الحياة تمارته كبيرة في حياتنا يحتاج منا جهد للوصول اليه شوف الثانوية عشان ثمرتها كبيرة احنا بنضحي قد ايه الجامعة علشان ثمرتها كبيرة احنا بنضحي قد ايه واربع سنين في الجامعة. تنزل من الصبح ترجع الساعة خمسة العصر
انك تنزل تركب مواصلة من المنزلة عشان تيجي المنصورة. وترجع للمنصورة للمنزلة. انك تفضل واقف قدام الجامعة كده ساعة ونص ساعتين على ما تلاقي ميكروباص صديق انت كل ده علشان في النهاية يبقى معك ورقة اسمها الايه
شي حاجة طيب ويا ترى من اجل معرفة الله سبحانه وتعالى؟ لاجل معرفة الله سبحانه وتعالى. كم سنضحي من اجل هذه المعرفة اول سبيل لمعرفة الله سبحانه وتعالى ان تعرف من الله من هو الله
اول سبيل للمعرفة. انك تعرف من ربنا من هو الله وعلشان تتعرف عن الله من الله لها صورتان ما تنسوش الكلام ده يا اخوانا علشان تتعرف عن الله مين الله من هو الله محتاج حاجتين
اما الامر الاول ان تسأل ربك سبحانه وتعالى ان يعرفك بنفسه فان اعظم من يخبرك عن نفسه هو نفس الشخص في الدنيا بينا وبين بعض واعظم من يعرفك من هو الله هو الله
انك تدعي ربنا انه يرسل لك من الايات ما بها يستقر في قلبك من هو الله وانا قدمت ده لان انا دايما مقتنع ان مواقف الحياة لها تأثير على القلب اكثر بكثير مما نقرأ في بطون الكتب
ممكن موقف واحد بس بيحصل لك في يوم من الايام موقف واحد في يوم من الايام يحصل لك تتعلم به ما لم تتعلمه في الف كتاب قرأته لما زكرت لكم الكلام ده قبل كده لما اخ زميلنا
ابتلي بالسرطان على الرئة الكتلة السرطانية كانت على الرئة اتنين كيلو متخيلين والاطباء كلهم يقولوا ده خلاص الموضوع منتهي وهو يقول للناس ده كلام دكاترة ما يعرفوش حاجة الكلام ده يا كابتن ما يعرفوش حاجة
ربنا قادر خش العملية اتشال السرطان وزي الفل ما فيش اي حاجة. عادي خالص انك تدعي ربنا ان يعرفك على نفسه انك في يوم من الايام والله يا اخوانا والله حصل امر عجيب جدا من قيمة يومين تلاتة كده
حد حبيبي اوي بقى له فترة ما بشوفهوش خالص ولمصلحة معينة ممكن ربنا يجعلني سبب فيها بيجي لي كل يوم انا من جوايا في حيرة الحتة الكويسة تقول لك ايه الطوبى لمن جعل الله مفاتيح الخير على يديه. اشتغل يا عم واتوكل على الله
الحتة الوحشة بقى اللي جوايا تقول ايه ؟ لأ. ما ينفعش. ليه ؟ ما انت ياما كلمته وما ردش عليك. وياما مش عارف عملت ايه وهو مش هو دلوقتي عشان مصلحته جاي لك
فين الحرب بقى والصراع الداخلي ده والله يا اخوانا سبحان الله آآ انا خارج اليوم ده يومها بالليل قبل ما ارد عليه. في اليوم ده بالليل مع محمد ابني بنعمل حاجة
ولقيت موتوسيكل ضارب بنت مفرتكها رجليها والست بقى وامها واختها بيعكزوها وما فيش حد عايز يقف لها والكلام ده. فالمسألة انت رايحة فين يا حاجة انت ايه خير في ايه؟ قالت لي ده موتوسيكل اخواته عايزين يروح المستشفى. قلت لها تعالي
انا ما كنتش نازلة مع محمد اصلا. ما كنتش نازلة مع ابني خالص انا جاي تعبان وطول النهار مرهق انا مش نازل. وسبحان الله سبحان من دفعني دفعة ان انا انزل
نزلت وديناها المستشفى والحمد لله لحد ما ربنا يسر والكلام ده رحت البيت انا مش شايف قدامي الفجر نزل اجيب حاجة كنت انا وزوجتي نازل اجيب حاجة ونلاقي واحدة ماشية في شارع الترعة هنا زي المجنونة
تجري يمين وتجري شمال وتبص كده وتبص كده فانا بقول لزوجتي انزلي اسأليها هو في ايه فنزلت زوجتي بتسألها ايه في ايه فجر والله يا اخوانا في قالت لها والله ده انا ده انا بنتي مريضة جدا وزوجي مش موجود وعايز اجيب لها دوا وكل الصيدليات قافلة
ركبيها نروح شارع جيهان عند المستشفيات يعني الصادرات فاتحة جبنا الحاجة ورجعت زوجتي انا مش من طبعي اصلا انا انزل الفجر اصلا آآ خروج او كده. اصلي واطلع مش هاروح اخرج اصلا
انا بقول لزوجتي انت انت انت عرفت احنا ليه نزلنا دلوقتي نزلنا ليه هو هو ربنا سبحانه وتعالى حركك عشان تروح فانا فهمت فقلت خلاص يا رب انا ان شاء الله الرسالة بالليل الساعة حداشر ونص بالليل ولا حداشر بالليل ورسالة
الفجر وصلت انك لازم تمشي في ايه قضاء الحوائج. لا لا دي الحاجتي المواقف البسيطة اللي زي دي اللي بتتعلم فعلا فيها قد ايه ربنا سبحانه وتعالى كريم قد ايه ربنا سبحانه المواقف دي اللي دايما
في القلب. فاول حاجة لو عايز تتعرف عن الله اطلب من الله سبحانه وتعالى ان يعرفك على نفسك لان تعريف ربنا سبحانه وتعالى لك انما يكون عن طريق الافعال يتصدق بصدقة وتقول يا رب عرفني عرفني عن نفسك. تفاجأ ان ربنا سبحانه وتعالى يفتح عليك ابواب رزق من
من حيث لا تدري ولا تعلم انك سبحان الله تعرف كده الله عز وجل انه ذو البطش الشديد. ان فيه واحد خد حتة ارض ساعة الميراث مميزة جدا مميزة جدا وحاجب اخواته البنات في ارض بعيدة جدا ما تساويش شيء
وتدور الايام ينزل بتوع الحي على الارض دي بتاعته. الغالية اللي بملايين لا لا اعملوا لنا شارع هنا. والشارع ده يمشي في وسط الارض اصبحت الارض لا قيمة لها اعملوا لنا كوبري هنا وتصبح الارض بتاعة البنات
بالملايين والله يا اخوانا لازم اقول لكم كده بالملايين المواقف الحياتية دي ان الله سيكون مع المظلوم بتملى القلب كده يقين ومعرفة بالله سبحانه وتعالى المحارفة دي اللي بنسميها دايما هي المعرفة العملية اللي بتكون جاي دايما من عند الله سبحانه وتعالى. مش معرفة نظرية
المعرفة اللي احنا بنكسبها دايما من خلال المواقف. اللي احنا بنمر بها في حياتنا. اللي احنا بنمر بها في حياتنا. انك سبحان الله بالليل بالليل يعني مش تبعك ان انت تروح تبوس ايد والدك ولا والدتك
رحت كده قمت نازل على ايد والدك كده بوست ايد والدك وقبلت ايده من باب انك تدخل الفرحة على قلبه. رحت الكلية الصبح لقيت الدكتور اسألك سؤال وانت ولا تعرف حاجة عنه. فقلت له ايوة صح الكلام ده صح هو الراجل اللي قاله ده فعلا كلام صح
تلاقي الدكتور يقول لك كلام ويجبر خاطرك قدام الكلية كلها او قدام الدفعة كلها تبقى ماشي تحس ان انت ايه وانا عارف وصلت انت ما بتزاكرش تجبر خاطر حد تلاقي ربنا تاني يوم جبر خاطرك بصورة يعني عظيمة جدا
ان ان سيدنا الامام البيهقي رحمة الله عليه يطلع في وشه حبوب عجز الاطباء عن وجود عجز الاطباء ان هم يلاقوا لها دواء فيسأل شيخه كده اعمل ايه؟ قال له يا ابني احفر بئر هنا. اجبر به خواطر الناس الفقراء والمساكين. يحفر بئر ويقول له بعد ما الفقراء يروحوا يمدوا ايديهم كده في البير ده
خد شوية ميه كده واغسل بها وشك. يغسل وشه يبرأ باذن الله بس انت جبرت خاطر حد فتجبر خاطر حد فتلاقي على طول ربنا سبحانه وتعالى يرسل لك اثر من اثاره من اثار اسمائه سبحانه وتعالى
معرفة الله سبحانه وتعالى للعملية انك بالليل بالليل عصيت وبعدت عنه ويعني وعملت مشاكل كبيرة جدا في العلاقة بينك وبين الله سبحانه وتعالى وتلاقي تاني يوم الصبح سترك وعافاك ودافع عنك الشر ودافع عنك سوء ودافع عنك مصيبة كبيرة جدا. فتتعلم ان الله عز وجل هو الحليم الذي
لا يعاجل من عصاه بعقوبته. بل يصبر عليه ويحلم عليه. انك سبحان الله انك في يوم من الايام نازل من معصية نازل من معصية وكاد فعلا ان الستر يتكشف عنك. فتلاقي ربنا ستر عليك وحفظك
تعلم مراد الله عز وجل من اسمه الستير انه ستر عليك ما فضحكش انه ستر عليك ما فضحكش انك في يوم من الايام كده والله يا اخوانا يعني المعرفة العملية دي لما اخت تطلق وتقول لي والله العظيم يا شيخ انا شرياه
رغم انه بيعمل وبيسوي انا شريان. واتقيت ربنا عز وجل فيه. والله يا شيخ انا انا يعني كنت الارض كده حرير مش رمل وباعوا وظلموا واهان وطلق وطردها بهدومها. وتحايل وما تاخدش عفشها وما تاخدش مش عارف ايه. والله يا اخوانا تقول لي انا نازلة مش
شنطة هدومي بالهدوم اللي علي. ولظلمه وجبروته. والله العظيم يا شيخ منزلني بهدومي اروح عند اهلي ما املك شيء ولانه بقى واسطة ومعرفة وله مستشارين صحاب وناس في امن الدولة وناس مش عارف ايه. كل حاجة ضاعت. الحقوق كلها اتمسكت
ولكن انا على يقين ان ربنا سبحانه وتعالى هيرد لي حقي كامل تالت متلت كامل تقول لي وكان اول شيء سبب اعتمادي على الله سبحانه وتعالى في الازمة دي. ربنا عز وجل يبعت لي الانسان الصالح الدين المحترم رغم ان هي مطلقة
نظرة المجتمع للاسف النظرة السيئة للمطلقات للاسف اللي محتاجة ان احنا نعالج دماغ الناس مرة تانية. مطلقة دي مش مش مش كوليرا ولا وباء دي بنت لعلها لم توفق في حياتها
دي بنت لعل ربنا سلط عليها واحد ظالم ظلمها الشاهد ان اتقدم لها حد صالح على دين وخلق علشان تقول يا شيخ والله عوضني كل اللي فات. كل اللي فات
يقول لي يتمنى لي رضا رضى تقول لي بعد كده اعلم ان طليقي الاولاني ده ربنا سبحانه وتعالى بعد ما تزوج سلط عليه واحدة طلعت تعليم امرين. وريته النجوم في عز الضهر
ويبتلى بمرض شديد وييجي بعد كده يروح لوالده يقول له انا عارف ان انا ابتليت بسببها. انا حقها هي حاجتها وقايمتها وعفشها ومهرها والكلام ده الف دول ميتين الف بس سامحونا. بس سامحونا
ساعتها الانسان منا يعرف فعلا معنى اسم الله الولي. الذي يدبر لك امرك من غير تدبير منك. يرتب لك امور كده يا نهار ابيض! ايه ده! ايه ده! بيرتب لك
يعني من غير ما انت تحسن التدبير انت ما بتعرفش تدبر لنفسك هو احسن لك التدبير واحسن لك الكيد فكاد لك ما كاد بك جهد لك ما كاد بك. المواقف دي بنسميها دايما المعرفة العملية. ودي دايما بتيجي يا اخوانا من خلال تحليل الانسان
منة لكل موقف بيمر به في حياته من خلال ان هناك رب بيده هذا الكون بسم الله والحمد لله والصلاة والسلام على رسول الله. صلى الله عليه وسلم وبعد. اذا المعرفة
آآ اللي احنا محتاجينها علشان تغير في قلوبنا. هي المعرفة العملية آآ اللي تأتي من خلال المواقف الحيتية اللي احنا في يوم من الايام تطلب شيء للنبي تلاقي سبحان الله ربنا سبحانه وتعالى بيعوضك افضل من ده بكتير
المعرفة يا اخواننا اللي انت تكتسبها من خلال مثلا اه وانت جاي المسجد وانت بتتوضى ازاي ان ربنا سبحانه وتعالى كما قال النبي صلى الله عليه وسلم يغفر لك كل الخطايا التي ارتكبتها بيديك مع الماء او مع اخر قطر ماء
ويغفر لك كل الخطايا التي ارتكبتها بوجهه بوجهك مع الماء او مع اخر قطر الماء وسبحان الله وانت جاي المسجد اعرف ان كل قدم ترفع حسنة وبها يغفر الله عنك سيئاتك
وانك لما جيت صليت الصف الاول النبي صلى الله عليه وسلم يصلي عليك والملائكة وهي مغفرة من الله لك وازاي وانت قايم تصلي فان الله سبحانه وتعالى كما قال النبي صلى الله عليه وسلم ان العبد اذا قام يصلي اوتي بذنوبه كلها فوضعت على رأسه
وعلى عاتقيه فكلما ركع وسجد تساقطت ذنوبه ايه ده وبعد ما تصلي تقول سبحان الله تلاتة وتلاتين وتقول الحمد لله تلاتة وتلاتين وتقول الله اكبر تلاتة وتلاتين اربعة وتلاتين. وتختم لا اله الا الله وحده لا شريك له الى اخر الحديث النبي بيقول
قالها دبر كل صلاة غفرت له ذنوبه وان كانت مثل زبد البحر ففي الوضوء بيغفر لك بخطواتك في المسجد بيغفر لك وانت قايم تصلي ذنوبك كلها بتغفر. بعد الصلاة عمال تذكر ربنا الذنوب كلها بتغفر. المعرفة دي لما تبص للاحداس دي كلها
تستشعر قد ايه ربنا غفور تحب المغفرة لما تنظر الى حالك وده يا اخوانا من اهم ما ينبغي علينا ان نفعله. لما ينظر الانسان منا الى حاله بعد الذنب طبيعي جدا طبيعي جدا. بصوا يا اخوانا انا لو في يوم من الايام غلطت مع والدي ووالدتي
ممكن يعدوا اول مرة بس تاني مرة بص هتلاقي الضرب جاي لك من كل حتة خدت بالك؟ اؤمن بالله الاب ودي الام انظر الى ربك. شف بقى بعد الذنب كان قادر على ان يرفع هذا الستر عنك فتفتضح امام الناس
لا لا لأ كان قادرا على ان ينزل عليك بأسه وعقوبته كان قادرا على ان يقبض روحك وانت على الذنب صح الى هذا الاله العظيم بعد ذنبك اذا رجعت اليه وقلت ربي
اني اعترف بذنبي ربياني ظلمت نفسي ظلما كثيرا ولا يغفر الذنوب الا انت والله ثم والله ثم والله انت لو غلطت في يوم من الايام مع والدك ووالدتك اللي هم اكتر ناس بيحبوك
لما تيجي تصالحهم هتلاقيهم ايه ؟ لا لا لا ما تكلمنيش لا لا لا لأ. اللي انت عملته ده شيء كبير جدا ان الله اذا قلت له ربي اعترف بذنبي
فاغفر لي لا يوجد شيء يجعل الله عز وجل يفرح يا فرحي بسماعه منك ربي اغفر لي لله اشد فرحا اشد فرحا بتوبة احدكم اكتر حاجة تخلي ربنا يفرح انك انت وانت مذنب
قل يا رب اغفر لي عارف اه فرحة الانسان اللي جا له هبوط حاد ضربات القلب زادت وظن ان هو بيموت وخلاص انا بموت وبعد كده فوجئ ان هو الحمد لله الامر ده عدى ولسه عايش
لا لا لأ عارف فرحة الانسان اللي داخل عمليات والدكاترة بيقول بيقولوا له نسبة نجاح العملية تلاتة في المية وقبل ما يخش هو وقرايبه يكتبوا له كده آآ يكتبوهم على اقرار ان في حالة الوفاة المستشفى غير مسئولة
ده انت بتكتب كده في الاقرار انا ان المستشفى غير مسؤولة ان انا لو مت في العمليات انت ممكن انت داخل تموت. مش داخل تعيش وتفاجئ بعد كده ان حد بيخبط على خدمة كده ويقومك ويقول لك انت الحمد لله العملية نجحت
تبقى زي الفل عارفين الفرحة دي الهستيرية دي لما تكون راكب طيارة والطيارة عمالة تطلع وتنزل كده وخلاص ما فيش سبيل للنجاة واول ما تستقر على الارض تلاقي نفسك بتضحك ضحك هستيري انك انك لسة عايش
الله اشد فرحا من احدكم يكون بارض فلا يفقد راحلة عليها طعامه طعامه وعليها شرابه خلاص ارض الصحرا هيموت هيموت قال النبي صلى الله عليه وسلم فحفر لنفسه كل واحد وصل لليأس لهذه المرحلة. حفر لنفسه
ونام في الحفرة ورفع رأسه الى السماء ومغمض عينيه وبيستنى بقى ايه اللحظة اللي يفتح عينيه على رؤية ملك الموت ويفتح عينيه فيرى ناقته بطعامه بشرابه بين يديه عارفين الفرحة دي
هذه ولا شيء بجوار فرحة ربنا سبحانه وتعالى بك قبل ما تقول له رب اغفر لي. ساعتها تعرف قد ايه ربنا سبحانه وتعالى فعلا بيحب المغفرة بيحب العفو قد ايه سبحان الله
شف كرم ربنا معك في عطائه المهم انك مذنب وعلى ذنبه. ومع ذلك هو كريم يعطيك ويفتح عليك هذه المواقف العملية لو قدرنا بالفعل ان احنا نبص لها من هذا المنظور هيفرق كتير جدا
الامر الثاني في الوصول الى معرفة الله اكتر حد يعرفك من هو الله هو الله طب ازاي بقى نعرف ربنا من خلال ربنا عارفين يا اخواننا اللي عايز يعرف ربنا سبحانه وتعالى باسمه الغفور او الرحيم مثلا
هل لنا ان نختم ختمة من كتاب الله؟ بس الختمة دي علشان ندور على المناطق اللي فيها مغفرة الله سبحانه وتعالى يبقى الختمة دهي بس انا بتعرض من خلال الختمة دي على اسم الله الغفور
واتفرج على كمية معرفتك بربنا سبحانه وتعالى بعد الختمة دي وتعرف على حال القلب بقى. بص القلب يتملى معرفة من اسماء الله وصفات الله. بعد اما عرف الله غفور رحيم من خلال انه يقرأ ختمة لكتاب الله
انه يتطبع فيها الاسمين دول اللي عايز يزود قلبه شوية بما يتعلق بمراقبة الله او علم الله سبحانه وتعالى. هات ختمة كاملة للقرآن من اوله الى اخره خدمة كاملة وانت بتدور على اسم الله العليم
لفظة العليم او اسم العليم كده او ما يدل عليهم او ما يدل عليها تدور على كلمة العليم ومشتقاتها. عالم الغيب والشهادة يعلم ما في الارحام. دور على المشتقاتها وكل اية اكتبها وسجلها عندك. وما تسقط من ورقة الا
ياه يعني الاشجار اللي في الكون ده كله يعني ده احنا واحنا في غينيا لما دخلنا غابة من الغابات شجرة يعني والله يا اخوانا يعني الشجر هناك حاجة جبارة برج كده واقف. برج واقف
عليها مئات الملايين من الاوراق اكن ما فيش ورقة تقع الا والله عز وجل يعلمها سبحان الله المطر السحاب وهو ماشي ربنا يعلم ان المكان دهو محتاج قدر معين ولعلمك بينزل القدر المعين اللي انت تحتاجه
وان من شيء الا عندنا خزائنه وما ننزله الا اه قدر معلوم معلوم عندنا ايه اللي يفيد الناس دي اقرأ كده في علم الله. ما يكون من نجوى ثلاثة انه ربعهم
ولخمسة الا هو سادسهم ونأتينا من ذلك ولا اكثر الا هو معهم اينما كانوا. ثم ينبئهم بما عملوا يوم القيامة. ان الله بكل شيء عليم. عليم انك تجيب خاتمة من اول القرآن لاخر القرآن تبحس فيها عن اسم واحد لاسماء الله عز وجل
والله يا اخوانا لو عملنا ده هيبان لك انت انت ما كنتش عارف ربنا تماما ختمة ختمة نجيبها من اولها لاخرها واحنا بندور على اسم الله سبحانه وتعالى الناصر الولي
وتدور على كلمة الولي اشتقتها في القرآن في القرآن مين هو الولي؟ الله ولي الذين امنوا تخرجهم من الظلمات الى النور كانوا في يوم من الايام رجلك زلت عن طريق الاستقامة
ترجع له وتقول له يا ولي ما تسبنيش ما تتركنيش تولني فيمن توليت مين هو الولي الولي هو الناصر لينصرك ذلك بان الله الذين امنوا وان الكافرين لا مولانا منهم الولي؟ الولي اللي يدبر لك امورك
لما الدنيا تشتد عليك شوية الولي هو اللي يدبر لك في بعض الاوقات. بعض الاوقات يشد عليك شوية علشان يرفعك الولي هو اللي يدبر لك امورك من اول لحظة لاخر لحظة
ربي قد اتيتني من الملك وعلمتني من تأويل الاحاديث فاطر السماوات والارض انت وليي وليي انت اللي هديت قلبي علشان اقول معاذ الله ولي انت اللي هديت قلبي علشان وانا في السجن افضل ادعو اليك
ولي انت اللي حركت قلب الملك نحوي ولي انت اللي اظهرت برائتي امام الناس وليي انت اللي مكنت لي في الارض ولي لما الدنيا اتبسطت علي ما ضحكتش علي تحت رجلي وفي ايديا مش في قلبي
ولي لما بقيت ملك مصر ما انتقمتش. وليي بقية الرأس الاولى المدبرة مكنتيني من العفو عن اخواتك عن اللي عملوه. انت وليي في الدنيا والاخرة انك تجيب الاسم تقول اسم الله المجيب
بسم الله المجيب. هات ختمة كاملة الخاتمة الكاملة من كتاب الله عشان تدور على اسم الله المجيب وخليك ناصح كشكول جنبك كده واكتب اسم الله الولي. المعنى الاولاني يخرجنا من الظلمات الى النور واكتب. بسم الله المجيب
انه قادر على ان يجيب دعائك وانقطعت الاسباب. يونس في باطن الحوت والاسباب قلها انقطعت ده حتى الناس عملوا القرعة مرة والتانية والتالتة عشان برضو يدوس ايه عليه الصلاة والسلام مش هو اللي يلقى في البحر
انقطعت الاسباب خلاص انت لازم تلقى في البحر ويلقى في البحر ويدعي ان لا اله الا انت سبحانك اني كنت من الظالمين فاستجاب الله له. ادعي ادعي حتى ولو المرض كل في جسم الانسان اكل. ادعي هو قادر انه يشفيك. اني مسني الشيطان بنصب وعذاب. فربنا يقول له ايه؟ ها
ارقد برجلك. هذا مغتسل بارد وايه؟ وشراب. ويجي بعد كده بقى هبة المال والاهل والولد ادعي وانت من جواك كده زي ما النبي دعا وقال يا رب يا رب ان تهلك هذه العصابة لا تعبد في الارض وينصر الله النبي يوم
بالرغم ان كل الاسباب ضد النبي مش معمدة كل الاسف ضده مش معه. وينصره الله سبحانه وتعالى. هات ختمة كاملة ربنا بيقول اذ اذ تستغيثون ربكم يا رب يا رب عددنا قليل لا عدد ولا عدة ولا اعتد. يا رب شف كلمة اذ تستغيثون بي
اذ تستغيثون ربكم شوف شوف ها فاستجاب لكم اني ممدكم بايه؟ بالف من الملائكة. طب ما هو ما لك واحد شف الولي سبحانه وتعالى. هو ملك واحد قادر اصلا انه يجيب الالف واحد دول فوق ويجيب عليها وطية
جبريل بجناح واحد من ستمية رفع سبع قرى لقوم لوط حتى سمعت الملائكة نابيحة كلاب وجعل عليها واطية صح؟ صح طب ليه الالف عشان الانسان دايما بيطمئن بالعدد خلاص هنبعت لكم الف
تطمئن القلوب دور كده على ان تستغيثون ربكم دور كده على يعني ابن لي عندك بيتا في الجنة ها ونجني ايه؟ من فرعون وعمله ونجني وربنا نجاه وورالها بيتها في الجنة
هات ختمة كاملة عن اسم الله المجيب هات ختمة كاملة عن اسم الله المجيب تلاقي سبحان الله المعنى بيستقر في قلبك بصورة غير طبيعية. غير طبيعية. وده يا اخواننا باقول لكم دايما من المعرفة العملية انك بتدور
انك بتدور. والمعلومة اللي بتيجي عن طريق البحس بتثبت انا كنت دايما بقول لكم زمان اسمع شريط عن اسم الله او سلسلة عن اسماء الله. انا عايزك انت اللي تدور
لان انا لما بدور على معلومة لحد ما اوصل لها بتكون النتيجة ايه تثبت في القلب بخلاف المعلومة اللي بتجي لي كده سهلة بسيطة دي بتروح على طول ده يا اخوانا دوروه
دوروا على اسماء الله في القرآن مش هتلاقوا يعني احد يتحدث عن الله كما تحدث الله تبارك وتعالى عن نفسه لما تكون عايز تعرف يعني ايه اسم الله العفو. انه يعفو عنك مهما كان زللك
اقرأ في سورة يونس فلولا كانت قرية امنت فنفعها ايمانها الا قوما يونس لما امنوا ها كشفنا عنهم عذاب في الحياة الدنيا ومتعناه. طب يا جماعة الناس دي كانت دلوقتي بتحارب نبي الله. نبي من انبياء الله
يعني مش امر بسيط ومع ذلك ربنا يقول كشفنا عن عذاب الخزي في الحياة الدنيا متعناهم الى دور في القرآن عن اسم الله الباعث ومعنى البعث هو احياء بعد موت
ومعنى اسم الله الباعث ان ربنا سبحانه وتعالى يحيي في قلبك فكر ميتة بها يتغير حالك يبعث في قلبك حب التوبة فتوب عن ذنب الطلائع فيه يبعث في قلبك حب الطاعة فتقوم للطاعة بعد ما كنت مقصر فيها. يبعث في قلبك من او يبعث في حياتك. وده النوع الثاني من البعث
ان ربنا يبعث في حياتك من يكون سبب في تغيير حياتك كلها الى الخير بسم الله البائد هات ختمة كاملة خاتمة كاملة تدور فيها عن هذا المعنى من معاني اسم الله سبحانه وتعالى. هات ختمة كاملة هات
كاملة. آآ في اسم الله الفتاح تعلم يقينا تعلم يقينا لو كنت مظلوم ان الله قادر على ان يفتح عليك بالخير والبركات ويعوضك عما اخذ منه ونشوف باسم الله الفتاح عقوبة الله عز وجل لمن عصاه. قوم نوح عصوا الله فشوف فتح ربنا عليهم. ففتحنا ها
ابواب السماء بماء منهمر. وفجرنا الايه؟ الارض عيونا. خد بالك ان ربنا لم يقل وفجرنا عيون الارض ولكن قال فجرنا الايه؟ ايه الفرق بين الاتنين؟ فجرنا عيون الارض الحتة اللي فيهم دي ما فيهاش الا خمس ست عيون
اللهم قد ايه يعني؟ ربنا لم يقل فجرنا العيون المحيطة بهم. لا ده يقول فجرنا الايه؟ الارض كلها بقت عيوب بتضخ مية على الناس دي شف الفتح هنا وشوف الفتح
عليك لما ربنا تكون قريب منه ما يفتح الله للناس من رحمة يبقى لو الدنيا كلها فكرت ازاي تمنع عنك الرحمة دي؟ الابواب لو اتفتحت خلاص هو فاتح الباب انك تشوف سبحان الله في اسم الله الفتاح
ان النبي يقول لنا ان الله فتح بابا. شف الفتح فتح بابا من قبل المغرب لا يغلقه ابدا فتح بابا للتوبة فتح بابا للتوبة من قبل المغرب لا يغلقه ابدا. الا اذا طلعت الشمس من جهته
يفتح الباب بتاع التوبة. دور كده ختمة كاملة عن اسم الله التواب. بسم الله الرحيم. شف لما والله يا اخوانا والله والله انت لو عملت كده ورتبت افكارك وكل اية بتمر بها على اسم من اسماء الله بدأت تسجل المعاني والاستفادات بتاعتك. والله لو طلعت تقول الدرس ده تبقى افضل من اي حد
عن اسماء الله عز وجل خلاص عندك كمية معلومات عرفك الله عز وجل بها على نفسه يبقى بعد المعرفة المتعلقة بالمواقف والمعرفة المتعلقة بختمة من كتاب الله سبحانه وتعالى. حاجة تالتة بقى اخيرة آآ يعني او قبل اخيرة تبص من خلال بقى سنن الله كونية
السنن بتاعة ربنا سبحانه وتعالى في الكون. لان من اعظم الاشياء اللي بتستدل بها على معرفة الله سنن الله وقوانين الله عز وجل في كونه. ثم بعد بقى ايه تلاقي الدور بقى ايه البسيط بقى السهل انك تسمع كتير عن الله عز وجل
وتقرأ كتير عن الله عز وجل من خلال الكتب التي صنفت في اسماء الله وصفات الله. وانا هقول لكم تجربة اختم بها كلامي. بصوا يا اخواننا اه من حوالي سنتين كنت بشرح معكم هنا في درس الاربع اسماء الله الحسنى
والله يا اخوانا انا كنت بادور انا كان مسلا بادور على اسم الله غفور. باحضره النهاردة بجيب حوالي خمستاشر عشرين كتاب للمتقدمين والمتأخرين يتكلموا عن اسم الله الغفور والمتأخر بياخد من المتقدم. وكتاب يقول لك ابن العربي قال كذا في اسماء الله الحسنى. والقرطبي الف اسماء الله الحسنى كذا. ومش عارف مين قال كذا
وخلاص يبقى هو كل عمله جمع ايه قطوف من كلمات العلماء وحط لك كتاب نزل وياللا بالسلامة انما والله يعني ما انتفعت ما انتفعت لشرح هذه السلسلة الحمد لله كان ربنا وضع عليها القبول جدا
ما انتفعت في هذه السلسلة انتفاعي بكتاب الله عز وجل التجربة اللي انا بقول لك عليها. الاسم كنت امر على القرآن كله. ادور على معاني الاسم ومفردات هذا الاسم داخل المصحف
ان انا كنت على يقين انني لن يعرفني على ربي كمثل ربي سبحانه وتعالى فكان ربنا هو بيعرفك على نفسك بتلاقي سبحان الله كمية المعلومات كمية الاثار والدلائل اللي ربنا ذكرها في القرآن كتير جدا
احنا مش في حاجة بقى خلاص لاي كتاب اخر معرفة الله سبحانه وتعالى كما قال الامام ابن رجب رحمه الله فوالله لا صلاح للقلوب حتى يستقر فيها معرفة الله وعظمته ومحبته وخشيته ومهابته
ورجاءه والتوكل عليه وتمتلئ من ذلك وقال شيخ الاسلام ابن تيمية رحمة الله عليه فالقلب لا يصلح ولا يفلح ولا ينعم ولا يسر ولا يلتذ ولا يطيب ولا يسكن ولا يطمئن الا بمعرفة الله سبحانه وتعالى
وده اللي احنا محتاجينه ده اللي احنا محتاجينه. احنا نعرف ربنا سبحانه وتعالى معرفة المحبة والجلال. الخشية ولسه المعرفة اللي هي مبناها ان انا اعترف بوجود الله نكتفي ان شاء الله
انا من وجهة نظري افضل كتب في الامر ده كتاب الشيخ آآ الدكتور محمد راتب النابلسي الدكتور محمد راتب النابلسي الكتب المهمة قوي في الامر ده يعني وايضا الرسالة بتاعة الشيخ محمد مرسي بتاعة الشيخ ناصر الجليل
ولله الاسماء الحسنى. رسالة طيبة جدا برضو المفيدة اه الشيخ وحيد بالي برضو له تلات مجلدات في شرح اسماء الله الحسنى والطيبين في الشيخ محمد المحمود له ايضا كتاب اسمه النهج الاسمى في شرح اسماء الله الحسنى
من الاول دي صعبة اوي كتاب الدكتور واطي من النابلسي الدكتور خالد ابو شادي له اسماء الجمال واسماء الجلال برضو. آآ الشيخ وحيد بالي له تلات كتب الشيخ نصر الجليل كتاب ولله الاسماء الحسنى
واكتب لانك الله برضو طيب آآ طيب برضه امل متقدمين فلهم كتب طبعا قوية جدا. بس هتحتاج مننا يعني ايه قاموس او معجم كده جنب الكتاب. قرطبي له كتاب ابن عربي يكتب
جزاكم الله خير طيب اشوف بقى اسئلتكوا سريعا كده في اقل من تلت دقايق ان شاء الله توفي البارحة في حادث اليم صديق لنا حافظ للقرآن وهو احد رواد المساجد والدرس
يا الله وعلى الخلق الله يرحمك الفرح شهر ستة الجاي صديق مسعد ممدوح الشيخ طالب في كلية هندسة بمعهد الدلتا ما قيل عنه يطمئن قلوبنا والحديث وندعي له قال النبي صلى الله عليه وسلم يوشك ان تعرفوا اهل الجنة من اهل النار
قالوا كيف هذا يا رسول الله؟ قالوا كيف هذا يا رسول الله؟ قال من اذنى الناس عليه خيرا فهو من اهل الجنة من اثنى الناس عليه شرا فهو من اهل النار
انه يشهد له حفظ القرآن روض المساجد والدروس عن الخلق هذا يعني من الامور اللي تبشرنا اسأل الله سبحانه وتعالى ان يرحم الامر التاني يا اخواننا اخونا سعد ممدوح الشيخ رسالة لنا
شاب لسه كلب بيجهز لزواج حاجته محظرة الموت قريب منا سعيد منا اللي يعد العدة للحظة سيدي يعني واسأل الله سبحانه وتعالى باسمائه الحسنى وصفاته العلى ان يغفر له ويرحمه. اللهم اغفر له وارحمه. اللهم اغفر له وارحمه. اللهم عافيه واعف عنه
اللهم عافه واعف عنه. اللهم اكرم نزله. اللهم وسع مدخله. اللهم اغسله بالماء والثلج والبرد. اللهم ابدله اهلا خيرا من اهله. ودار الخير اللهم وسع له في قبره ونور له فيه. اللهم عامله بالاحسان احسانا. اللهم عامله بالاحسان احسانا. وبالسيئات عفوا وغفرانا
اللهم انه عبد بحاجة الى رحمتك وانت ربه انت غني عن عذابه. فاللهم اعطه ما يرجو. وامنه مما يخاف مم تعريف الغيبة للغيبة ان نتكلم عن اخي بما لا يرضى كما قال النبي صلى الله عليه وسلم الغيبة ذكرك اخاك بما يكره
بعض الناس لما يغتاب حد فتقول له اتق الله يقول لك والله انا هاقول له في وشه. طيب. خليك راجل ولما ييجوا يقفوا في وشه انما هو مش موجود اسمها غيبة. ومش معنى ان انت قادر يعني مش معنى ان انت قادر ان انت تقول له في وشه ان انت عندك من القوة يعني ان انت تقول له في وشه
هذا لا يبيح لك انك تغتاب انسان هذا لا يبيح لك ان تغتاب انسانا والنبي صلى الله عليه وسلم قال الربا اثنتان وسبعون بابا. الربا اثنتان وسبعون بابا. ادناها كالرجل يأتي امة
وان ارض الربا استطالة الرجل في عرض اخيه يزداد الامر خطورة انك تتكلم عني بحاجة مش في كما قال النبي صلى الله عليه وسلم من قال في اخيه ما ليس فيه. في عقوبتين بقى. الحديث الاولاني الا اسكن يوم القيامة ردغة الخبال
قالوا يا رسول الله وما رضغة الخبال؟ قال عصارة صديد ودماء اهل النار اهل النار بيعذبوا الصديد والدماء والقيح بينزل في وادي في النار. اللي بيغتاب الانسان اللي بيشتمك دايما في ضهرك
اللي تدي له ضهرك من هنا يقعد يطعن في ضهرك ده مكانه ومستواه يوم القيامة الامر التاني قال النبي صلى الله عليه وسلم من قال في اخيه ما ليس فيه
موقف يوم القيامة على الصراط حتى يخرج من المقال يفضل واقف على الصراط كده ويعذب على النار حتى يخرج منها هتاخد من الكلمة اللي قالها شغال معك في الشغل في يوم من الايام وقام طالع كده علشان يتقرب للمدير بتاعكم قام قايل عليه الكلام مش صح
تعال بقى يوم القيامة ناخد حقوقنا كاملة يا اخوانا نحذر من المجالس اللي فيها غيبة ان احنا نقف خد بالك يا ابني اللي قعد قدامك وقال لك فلان عمل وسوى والله انت بمجرد ما تدي له ضهرك
اللي هيقعد معه بعد كده هيتكلم عنك انت فمن لم لك نم عليك خد بالك آآ من الشيوخ من يقول ان السجاير والشيشة حرام بسبب تضييع المال والصحة ومن الناس من يقول ان الطعام من الخارج ايضا يهدر المال ويؤثر على الصحة. فما رأيكم
يا اخوانا الله سبحانه وتعالى لما شرع لنا الامور شرع لنا الامور مبدأها الاساسي قال تعالى ويحل لهم الطيبات ها ويحرم عليهم الخبز. والله سبحانه وتعالى علمنا قاعدة كبيرة جدا من قواعد التشريع
ان العالم لما بيقول ده حلال او ده حرام مش من هوى نفسه والا يعاقب على ذلك يوم القيامة حينما يقول ذلك من منطلق اصول شرعية. النبي صلى الله عليه وسلم قال لا ضرر ولا ضرار
النبي لما يقول ان لا ضرر ولا ضرار. فالحكم الشرعي ايه اي شيء يضر الانسان اصله فيه ايه سيبك من الشيشة خالص سيبك من السجاير خالص. لو احنا في دولة افريقية
وجابوا لي حبوب بتطلع من الارض او نبات بيطلع من الارض علشان اكله وقالوا لي ان النبات ده مضر. اكل ولا ما اكلش؟ انت انت نفسك. تقول لي اكل ولا ما اكلش
لو سألتك ايه الدليل تقول لي ايه؟ لا ضرر ولا والله عز وجل يقول ويحرم عليهم الخبائث نفس الكلام بالنسبة للشيشة والسجاير الشيشة والسجاير اصبح من البديهي من المعلوم من الدنيا بالضرورة
ان السجاير والشيشة بتجيب فوق تسعين نوع سرطان مين النهاردة يقول ان هي حلال لسة شايف فيديو من قيمة كم يوم وهم بيطلعوا رئة واحد مدخن طالعة سودا مين يقول ان هي حلال اصلا
ده الامر المتعلق بالسجاير والشيشة فهي حرام ولا يجوز للانسان انه يقترب منها ماشي يا اخوانا اما بالنسبة للطعام من الخارج فهذا يدخل في دائرة المباح ما نقدرش نقول فيه لا حلال ولا ايه ؟ لأ ده مباح. ربنا سبحانه وتعالى اباحه
ولكن الشرع برضو اللي قال على الشيشة والسجاير حرام قال لك خد بالك وانت رايح تاكل برة يعني راعي برضو ان الاكل ما يبقاش مضر بالنسبة لك. ان الاكل ما يكون عند حد
علشان للاسف الفساد اللي احنا شايفينه النهاردة في الاكل برة تبقى مستوثق من هذا الانسان فيكون الانسان ده على ثقة اكله امن ومضمون بس على انك تاكل كتير فيضرك او يعمل لك اذى او يعمل لك مشكلة
فده اللي احنا نقول عليه مسألة الاكل برة. تخير الحد المطعم الكويس النضيف. آآ اللي انت تاكل منه. طب مش ده اسراف؟ يا اخواني النبي صلى الله عليه المقال كل ما شئت واشرب ما شئت. ما اخطأتك خصلتان اسراف او ها؟ مخيلة. الاسراف والايه؟ والمخيلة. طالما بعيد عن الاسراف وبعيد
يعني الكبر والخيلاء فمفيش عندنا اي مشكلة خالص ان شاء الله هل العمل هل فتح القهوة والبلاي ستيشن حرام؟ معقول الكلام ده في درس او اتنين فاتوا يعني حكم ايداع المال في البنوك الاسلامية
بنك فيصل وبنك البركة والمصرف المتحد نسبة الصح فيها كتير. ممكن الانسان يضع في هذه الامور الثلاثة اما ما عداها فهم يتعاملون بالربا هم يتعاملون اه في حديث ابي بكر الصديق لما النبي سأل من اصبح منكم اليوم صائما من من اطعم مسكينا من عاد مريض ومن تبع جنازة
وحول تطبيق الحديث لكن تواجهني مشكلة في ان الجنازات تكون في مسجد فيه قبر فهل يجوز ان اصلي فيه بالنسبة لصلاة الجنازة وداخل مسجد مسجد فيه قبره العمر فيه يجوز ان شاء الله
يجوز ان شاء الله النبي صلى الله عليه وسلم اصلا صلى الجنازة بين القبور النبي صلى الله عليه وسلم صلى على المرأة السوداء التي كانت تنظف المسجد صلى الجنازة بين القبور صلى على قبره صلى الله عليه وسلم. ولكن طبعا متوجه القبلة. فازا كان صلاة الجنازة في هذا المسجد
فصلاة الجنازة جائزة ان تصلي فيها صلاة الجنازة. في هذا المسجد صلاة الجنازة اما بالنسبة لصلاة الفريضة اما بالنسبة لصلاة الفريضة فالامام احمد رحمة الله عليه على تحريم هذا. الائمة الاربعة على تحريم ده على فكرة
بس ما بين التحريم المبطل للصلاة وما بين التحريم آآ اللي الصلاة فيه صحيحة ولكن مع الكراهة. الامام احمد يرى ان حرام ان تصلي في مسجد فيه قبر والصلاة غير صحيحة. ده قول الامام احمد
جمعي كبير من المتأخرين لشيخ الاسلام ابن تيمية ونحو ما لك الشافعي وابو حنيفة يرون ان هذا حرام ان هذا حرام ولكن ان صليت فيه في الصلاة ايه صحيح ولكن تأثم للصلاة فيها
وصلت كده عامة احنا دايما بنصلي في المسجد بتاع التلاجة اللي جنب العيسوي بيصلوا بسرعة بيصلي الضهر ونطلع ندرك الجنازة فين على المسجد الاسود لا والله اعلم هذا وصلى الله على نبينا محمد
اه اخونا يا اخواننا محمد ممدوح برضو عامل حادس يعني ربنا يا رب يشفيه ويعافيه ويصرف عنه السوء يعني اسأل الله سبحانه وتعالى ان يشفيه ويعافيه. اللهم اشفيه وعافه. اللهم اشفه وعافه. اللهم اشفه وعافه. اللهم ابدله لحما خيرا من لحمه ودما
خيرا من دمه. اللهم اشفه ويسر له الهدى يا رب العالمين. اللهم اشفه وعافه. واصرف عنه الضر والسوء والمكروه يا ارحم الراحمين